נעמה קלמן

הרבה נעמה קֶלְמן-אזרחי (נולדה ב-25 בינואר 1955) כיהנה, עד לפרישתה לגמלאות, כדיקן קמפוס היברו יוניון קולג' בירושלים, והיא מראשי היהדות הרפורמית בישראל. ב-1992 הייתה לאישה הראשונה בישראל שנסמכה לרבנות.

==ביוגרפיה==
קלמן נולדה בניו יורק. אביה היה הרב וולף קלמן, שכיהן קרוב לשלושה עשורים כסגן נשיא כנסת הרבנים הקונסרבטיבים. כאיש האגף הליברלי, היה מהשותפים למאבק למען סמיכת נשים לרבנות בתנועה. אבות אבותיה משני צדי הוריה היו רבנים: סבה מצד אביה היה רב קהילה בטורונטו שהגיע משושלת של רבני חסידות בפולין; סבה מצד אמה, הרב פליקס אלכסנדר לוי, היה ראש הוועד המרכזי של הרבנים הרפורמים (CCAR) ודחף לקבלת מצע קולומבוס ב-1937, שהחליף את מצע פיטסבורג והציג, בין היתר, גישה אוהדת לציונות. אחיה הוא רב קהילה בירושלים.

היא למדה באוניברסיטת פנסילבניה וסיימה תואר ראשון באמנויות. אחרי שעלתה לישראל ב-1976, השלימה תואר שני באמנויות ובעבודה סוציאלית במכון ליהדות זמננו באוניברסיטה העברית. ב-23 ביולי 1992 פיקח אלפרד גוטשאלק, נשיא היברו יוניון קולג' על הסמכתה "ההיסטורית והסמלית" של קלמן בקמפוס הירושלמי של המוסד כאשה הראשונה שקיבלה את התואר בישראל.

ב-1 ביולי 2009 מונתה לתפקיד דיקן קמפוס ההיברו יוניון קולג' בירושלים וכיהנה בתפקיד עד לפרישתה לגמלאות בשנת 2024 (היא הוחלפה בתפקיד על ידי ד"ר נחמן שי). 

קלמן למדה בעבר לדוקטורט באוניברסיטת בר-אילן, בנושא: "הבניית הזהות של ישראלים צעירים: בחינת חתונות לא-אורתודוקסיות".

בעלה, ד"ר אילן אזרחי, היה טייס בחיל האוויר הישראלי ועוסק כיום ביחסי ישראל עם הקהילות היהודיות בגולה. יש להם שתי בנות ובן.

אחיה, לוי ויימן-קלמן, הוא רב רפורמי, שהקים את קהילת "כל הנשמה", הקהילה הרפורמית הגדולה בירושלים, בשכונת בקעה בירושלים, ועמד בראשה במשך שלושים ושתיים שנים, עד לפרישתו לגמלאות. 

==קישורים חיצוניים==

באנגלית
* [https://web.archive.org/web/20110127104725/http://huc.edu/faculty/faculty/NaamahKelman.php דיוקן של נעמה קלמן], אתר היברו יוניון קולג'
* [http://www.bac.org.il/society/article/haam-nyshvay-taarvbt-ham-asvn-laam-hayhavdy-av-dvvka-hatkvvha-shlv האם נישואי תערובת הם האסון או התקווה של העם היהודי?] נעה קלמן באתר בית אבי חי
* ארי גולדמן, [http://www.nytimes.com/1992/07/11/us/religion-notes.html "ציוני דרך דתיים"], הניו יורק טיימס, 11 ביולי 1992
* [http://nl.newsbank.com/nl-search/we/Archives?p_product=LA&p_theme=la&p_action=search&p_maxdocs=200&p_topdoc=1&p_text_direct-0=0EF616D1E6306215&p_field_direct-0=document_id&p_perpage=10&p_sort=YMD_date:D&s_trackval=GooglePM "היהדות הרפורמית הסמיכה את האשה הראשונה לרבנות בישראל"], 18 ביולי 1992
* מרגרט סטונר, [https://archive.today/20120708123705/http://fr.jpost.com/servlet/Satellite?pagename=JPost/JPArticle/ShowFull&cid=1245924932020 "היהדות מתחברת לצד הנשי שלה"], ג'רוזלם פוסט, 27 ביוני 2009
* פגי סידור, [http://www.jpost.com/LocalIsrael/InJerusalem/Article.aspx?id=166415 "הדי אן איי שלי הוא העם היהודי", ריאיון עם נעמה קלמן], ג'רוזלם פוסט, 22 בינואר 2010

בעברית:
* 
* נעמה קלמן, [http://www.jewishagency.org/JewishAgency/Hebrew/Education/Shlichim/Zo-shlichut/5/Devar+Tora "מחשבות על החירות"], אתר הסוכנות היהודית
* נעמה קלמן, [http://www.bac.org.il/ContentPage.aspx?id=143 "לכל זמן: עת ספוד - ועת רקוד"], באתר בית אבי חי
* נעמה קלמן, [http://www.rhr.org.il/page.php?name=article&id=104&language=he "ללמוד ממרים ובנות פרעה"], באתר "שומרי משפט - רבנים למען זכויות אדם", 2 בינואר 2011
* 
* 

== הערות שוליים ==

קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:רבניות רפורמיות
קטגוריה:רבנים רפורמים ישראלים
קטגוריה:סגל היברו יוניון קולג'
קטגוריה:בוגרות אוניברסיטת פנסילבניה
קטגוריה:בוגרי אוניברסיטת פנסילבניה
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1955
קטגוריה:ישראלים שנולדו ב-1955